ΓΡΑΠΤΗ ΕΡΩΤΗΣΗ E-2186/01

υποβολή: Jos Gil-Robles Gil-Delgado (PPE-DE) προς την Επιτροπή

(23 Ιουλίου 2001)

Θέμα: Διαφορετική μεταχείριση της ισπανικής γλώσσας στο Ευρωπαϊκό Σχολείο

Σύμφωνα με πληροφορίες μου, η εγγραφή μαθητών κατηγορίας ΙΙΙ είναι μία κανονική διαδικασία σε όλα τα τμήματα και σε όλα τα Ευρωπαϊκά Σχολεία.

Εις απάντησιν της αιτήσεως πληροφοριών πουπέβαλε η Επιτροπή Αναφορών του ΕΚ, κατά τη συνεδρίασή της 26ης Μαΐου 1999 επί του αυτού θέματος, η Επιτροπή απήντησε ότι το Ευρωπαϊκό Σχολείο του Μονάχου, που είναι το μοναδικό κέντρο διδασκαλίας της ισπανικής γλώσσας στην πόλη αυτή και τα περίχωρά της, δεν μεροληπτούσε εις βάρος των ισπανών μαθητών, περιορίζοντας τον αριθμό των εγγραφόμενων μαθητών, λόγω του μικρού αριθμού εγγεγραμμένων μαθητών στην κατηγορία I.

Σύμφωνα με πληροφορίες μου, για το αυτό έτος, τα κριτήρια εγγραφής σε άλλα τμήματα για την κατηγορία ΙΙΙ ήσαν πολύ ευρύτερα απ' ό,τι για το ισπανικό τμήμα, ακόμη και όταν ο αριθμός των δικαιωματικώς εγγραφόμενων μαθητών ήταν μικρότερος. (Από τα τρία μικρά τμήματα, ήτοι το ισπανικό, το ολλανδικό και το ελληνικό, το πρώτο είναι το μικρότερο με 32 μόνον μαθητές και ποσοστό μαθητών κατηγορίας ΙΙΙ, 47 %, ενώ στο ολλανδικό τμήμα το ποσοστό αυτό ανέρχεται στο 62 % και στο ελληνικό στο 66 %.)

Εάν τα ανωτέρω στοιχεία είναι ακριβή, μπορεί να αναφέρει η Επιτροπή τον λόγο ή τους λόγους της εφαρμογής διαφορετικού κριτηρίου αναλόγως της εθνικότητος·

Απάντηση του κ. Kinnock εξ ονόματος της Επιτροπής

(2 Οκτωβρίου 2001)

Ο πρωταρχικός και πάγιος σκοπός της ίδρυσης του Ευρωπαϊκού Σχολείου στο Μόναχο, που επετράπη με το πρωτόκολλο της 15ης Σεπτεμβρίου 1975, είναι η μόρφωση των παιδιών του προσωπικού του Ευρωπαϊκού Γραφείου Διπλωμάτων Ευρεσιτεχνίας (ΕΓΔΕ). Άλλα παιδιά, τα οποία έχουν τηνπηκοότητα ενός των

κρατών μελών της Ευρωπαϊκής Κοινότητας ή ενός των άλλων κρατών που είναι μέρη της σύμβασης για το Ευρωπαϊκό Σήμα, μπορούν επίσης να γίνουν δεκτά σύμφωνα με τους κανόνες που θεσπίζει το Διοικητικό Συμβούλιο των Ευρωπαϊκών Σχολείων. Στο μέτρο που το σχολείο αυτό έχει ειδική σχέση με το ΕΓΔΕ, το όργανο αυτό παρέχει το μεγαλύτερο μέρος της χρηματοδότησής του.

Στη συνεδρίασή του της 25ης και 26ης Μαΐου 1976, το Διοικητικό Συμβούλιο έλαβε την εξής απόφαση:

1. Τα παιδιά του προσωπικού του ΕΓΔΕ, περιλαμβανομένων των παιδιών του προσωπικού του Ευρωπαϊκού Σχολείου του Μονάχου, πρέπει να γίνονται δεκτά (κατηγορία μαθητών I).

2. Εφόσονπάρχουν ακόμη διαθέσιμες θέσεις, τα παιδιά που έχουν τηνπηκοότητα των κρατών μελών της Ευρωπαϊκής Κοινότητας ή ενός από τα άλλα κράτη που αποτελούν μέρος της σύμβασης για το Ευρωπαϊκό Δίπλωμα Ευρεσιτεχνίας (κατηγορία μαθητών III) μπορούν επίσης να γίνονται δεκτά. Διαθέσιμες θέσεις σημαίνει θέσεις σε μία τάξη οι οποίες μπορούν να καλυφθούν χωρίς να χρειάζεται να χωριστεί η τάξη.

Η αποδοχή και κατάταξη των μαθητών αποφασίζεται από τον Διευθυντή του Σχολείου.

Σχετικά με τη συγκεκριμένη ερώτηση του κατά πόσον το σχολείο έχει εφαρμόσει τα κριτήρια εγγραφής για τους μαθητές κατηγορίας III εξίσου αυστηρά και χωρίς διακρίσεις με βάση τηνπηκοότητα, ιδιαίτερα στα τμήματα ισπανικής, ολλανδικής και ελληνικής γλώσσας, η Επιτροπή είναι σε θέση να παράσχει τις ακόλουθες πληροφορίες, από τη Διεύθυνση του σχολείου:

1. Κατά το ακαδημαϊκό έτος 2001-02, το ισπανικό τμήμα αριθμούσε 42 μαθητές (μεταξύ των οποίων 18 της κατηγορίας III), το ελληνικό τμήμα 39 (18 της κατηγορίας III) και το ολλανδικό τμήμα 41 (25 της κατηγορίας III).

Το γεγονός ότι το ποσοστό των μαθητών της κατηγορίας III, σε σύγκριση με τους μαθητές της κατηγορίας I, δεν είναι το ίδιο και στα τρία εν λόγω γλωσσικά τμήματα δεν είναι το αποτέλεσμα πολιτικής διακρίσεων εκ μέρους του Σχολείου. Απορρέει από άλλους λόγους μεταξύ των οποίων, παραδείγματος χάρη, η έλλειψη μαθητών κατηγορίας Ι σε ορισμένες τάξεις ενός γλωσσικού τμήματος. Αυτό συνέβη στην περίπτωση του ισπανικού τμήματος, στο οποίο δενπήρξε τάξη πρώτου έτους το 1997 ή δευτέρα τάξη το 1998, λόγω του ότι κανένας μαθητής κατηγορίας Ι δεν εγγράφηκε στις τάξεις αυτές. Αυτό, σύμφωνα με τους κανόνες του Διοικητικού Συμβουλίου, αποτελεί τη μοναδική προϋπόθεση για να επιτραπεί η δημιουργία νέων τάξεων.

2. Η επιλογή των μαθητών κατηγορίας III για την πλήρωση των κενών θέσεων σε όλα τα γλωσσικά τμήματα του σχολείου γίνεται από τη διοίκηση του σχολείου χρησιμοποιώντας τα ακόλουθα κριτήρια: παιδιά διπλωματών των κρατών μελών και των εγκεκριμένων από το ΕΓΔΕ πληρεξουσίων, μαθητές με μετεγγραφή από άλλα Ευρωπαϊκά Σχολεία, και τα αδέρφια των μαθητών που έχουν ήδη εγγραφεί στο σχολείο. Η διοίκηση του σχολείου μπορεί επίσης να κάνει δεκτούς άλλους μαθητές για εκπαιδευτικούς λόγους, όπως ο εξαιρετικά μικρός αριθμός μαθητών κατηγορίας Ι σε μία τάξη, στην οποία περίπτωση η επιλογή γίνεται με κλήρο.

3. Στο Ευρωπαϊκό Σχολείο του Μονάχου, τα τμήματα ισπανικής και ελληνικής γλώσσαςπάρχουν μόνο στην πρωτοβάθμια, ενώ ολλανδικό τμήμαπάρχει τόσο στην πρωτοβάθμια όσο και στη δευτεροβάθμια εκπαίδευση. Το τμήμα αυτό έχει τρεις μεικτές τάξεις του Δημοτικού, ενώ τα τμήματα ισπανικής και ελληνικής γλώσσας έχουν μόνον δύο μεικτές τάξεις Δημοτικού, πράγμα που εξηγεί το ελαφρώςψηλότερο ποσοστό τοις εκατό των μαθητών της κατηγορίας III σε μερικές τάξεις του ολλανδικού τμήματος πρωτοβάθμιας εκπαίδευσης.

Αν ληφθούνπόψη όλοι αυτοί οι αντικειμενικοί παράγοντες, η Επιτροπή δεν βλέπει ναπάρχουν αποδείξεις διακριτικής μεταχείρισης με βάση τηνπηκοότητα στις ρυθμίσεις πουπάρχουν για την εγγραφή μαθητών κατηγορίας III, και οι οποίες εφαρμόζονται στο Ευρωπαϊκό Σχολείο του Μονάχου.